Microsoft stel Afrikaanse vertaaldiens bekend | Maroela Media
Prof. Gerhard van Huyssteen, skepper van die Virtuele Instituut vir Afrikaans, het vertel dié diens is nóg 'n groot tree vir Afrikaans.
"Dit maak Afrikaans onmiddellik baie meer toeganklik vir almal. Mense kan Microsoft nou tipies gebruik om teks ook met dié vertaler na Afrikaans te vertaal. Ek dink ook dit maak masjienvertaling in Suid-Afrika meer prominent," het hy vertel.
Van Huyssteen meen ook dié diens sê iets vir die behoud van Afrikaans. "Ek sê nog altyd 'n taal wat tegnologies saampraat, kan aan die lewe bly. Dit is beslis 'n positiewe verwikkeling."
Gebruikers moet egter nie die woordeboek ver wegbêre nie. Hy waarsku só 'n diens kan gevaarlik wees. "Die vertaaldiens is gevaarlik, omdat enige vertaling wat nie beheer word deur 'n praktisyn wat die taal magtig is nie, dit op 'n begripswyse vertaal en die eindproduk dan nie heeltemal korrekte Afrikaans nie," het hy verduidelik.
"Masjienvertaling in die hande van 'n leek is byna so gevaarlik soos 'n Bybel in die hand van dieselfde persoon."
Van Huyssteen sê mense moet onthou dat masjienvertaling grootliks vir begrip is. "Wanneer ek 'n artikel in 'n taal soos Frans sien wat ek nie magtig is nie, is masjienvertaling goed. Maar wanneer daardie masjienvertaling iets wys waarin ek belangstel, moet ek dit na 'n praktisyn stuur wat die taal magtig is," het hy bygevoeg.
Hy sê ook dit is dalk 'n teken vir ander vertalers, soos die Noordwes-Universiteit se oopbronkodediens, Autshomato, en vertalers soos Google Translate, om hul sokkies op te trek. "Ek hou van kompetisie omdat dit ander mense herinner om nie te rus nie, maar hul sokkies op te trek en voor te bly."
Besoek Microsoft se webwerf.
Hou in gedagte dat jy moontlik eers die jongste weergawe van Microsoft sal moet aflaai om sodoende toegang tot die diens te verkry. Die vertaalopsie is onder "Review" beskikbaar. Die diens werk op dieselfde wyse as vertalers soos Google Translate – selekteer die teks wat jy wil vertaal, en kies die vertaalopsie onder "Review". Die teks sal dan in Afrikaans vertaal word.
Ja wees versigtig, daar was al die Engelse vertaling toe die destydse Duitse kanselier Herr Kohl, Mister Cabbage geword het.
Aan Prof en Microsoft: Julle sal NOOIT Afrikaans reg kan vertaal deur 'n rekenaar te gebruik nie!
Eet daai appel!
Oulik!! Nog 'n groot tree vir Afrikaans, te midde van al die ongeregverdigde aanvalle op ons Liefling!
Direkte vertalings kan soms kostelik wees en die lagspiere prikkel. Laat my dink aan 'n tyd toe dit 'n status onder Afrikaners was. Sypaadie het Pavement(net so uitgesreek) geword. Roltrappe was Eskalators ens. gelukkig lanklaas gehoor dat iemand dit gebruik.